stanford-oval/wikipedia huggingface dataset:
Jere Sallinen
Ura > Maajoukkueura

Sallinen on edustanut Suomea MM-kilpailuissa vuosina 2014, 2019, 2021, 2022 ja 2023, joista vuoden 2019 ja 2022 turnaukset päättyivät maailmanmestaruuteen sekä vuosien 2014 ja 2021 turnaukset hopeaan. Vuoden 2018 lopullisesta kisajoukkueesta hän putosi viimeisten joukossa. Yhteensä Sallinen on pelannut 109 A-maaottelua tehopistein 11+16=27. Hän teki A-maajoukkuedebyyttinsä Channel One Cupin toisessa ottelussa 15. joulukuuta 2012 Ruotsia vastaan. Sallinen merkittiin Suomen nelosketjun vasempaan laitaan Miika Lahden ja Tommi Huhtalan viereen. Hänen ensimmäinen A-maajoukkuemaalinsa syntyi 19. huhtikuuta 2013 Euro Hockey Challengen ottelussa Hämeenlinnassa Sveitsiä vastaan. Sallinen toimi Suomen kapteenina vuoden 2018 Carlson Hockey Gamesissa ja vuoden 2020 Beijer Hockey Gamesissa.
Sallinen edusti Suomea myös alle 20-vuotiaiden MM-kilpailuissa vuonna 2010, mutta hänen turnauksensa päättyi jo toisessa ottelussa Venäjää vastaan aivotärähdyksen takia. Sallinen pelasi myös alle 18-vuotiaiden MM-kilpailuissa vuonna 2008. Hänet valittiin Saksaa vastaan pelatun sijoitusottelun päätteeksi Suomen ottelun parhaaksi pelaajaksi.
Muuta

Sallisen isoveli Tomi pelaa hyökkääjänä Kiekko-Espoon SM-liigajoukkueessa. Veljekset pelasivat samaan aikaan Suomen MM-hopeaa voittaneessa joukkueessa vuonna 2014.
Kesäkuussa 2018 Sallisen tiedotettiin aloittavan osakkaana tuolloin Suomi-sarjassa pelanneen Kiekko-Espoon organisaatiossa.
Skirvan kirkko

| Skirvan kirkko Skirva kyrkje |
| --- | --- |
 Kirkko vuonna 2015.
Sijainti:  Tinn, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1976
Suunnittelija:  Roar L. Tollnes
Materiaali:  puu
Lisää rakennusartikkeleitaArkkitehtuurin teemasivulla
Skirvan kirkko (norj. Skirva kyrkje) on Tinnin kunnassa Norjassa sijaitseva puukirkko vuodelta 1976.
Aiheesta muualla

Kuvia tai muita tiedostoja aiheesta Skirvan kirkko Wikimedia Commonsissa
Dakota Blue Richards

| Dakota Blue Richards |
| --- | --- |
 Dakota Blue Richards vuonna 2012.
Henkilötiedot
Syntynyt: 11. huhtikuuta 1994 (ikä 30) Lontoo, Englanti, Yhdistynyt kuningaskunta
Näyttelijä
Aktiivisena:  2007–
Merkittävät roolit:  Kultainen kompassi
Aiheesta muualla
IMDb 
Elonet
Dakota Blue Richards (s. 11. huhtikuuta 1994 Lontoo) on englantilainen näyttelijä, joka teki ensiesiintymisensä joulukuussa 2007 Kultainen kompassi -elokuvan pääroolissa Lyra Belacquana. Richardsilla on päärooli myös vuonna 2009 ilmestyneessä elokuvassa Kuuprinsessa. Richards näytteli yhtä päärooleista Skins – liekeissä -televisiosarjan viidennellä ja kuudennella tuotantokaudella 2011–2012, ja vuodesta 2015 hän on esiintynyt televisiosarjassa Nuori Morse.
Varhainen elämä

Richardsin äiti, sosiaalityöntekijänä toimiva Michaela Richards on yksinhuoltaja. Richardsin isän nimeä ei ole ilmoitettu virallisesti edes syntymätodistuksessa, mutta Richardsin toinen nimi juontuu hänen isänsä lempinimestä Blue. Etunimen Dakota valintaan puolestaan vaikutti äidin ystävystyminen sioux-intiaanien kanssa vaihto-oppilasvuonnaan Yhdysvalloissa.
Richards syntyi Lontoossa, mutta Michaela muutti pian tyttärensä syntymän jälkeen Brightoniin, missä Richards kävi koulunsa. Koulun ohella hän harrasti teatteria, ja 11-vuotiaana hänet hyväksyttiin K-Bis-teatterikouluun. Hän piti näyttelemistä kuitenkin vain mukavana harrastuksena eikä unelmoinut näyttelijän ammatista.
Ura > Esikoisrooli Kultaisessa kompassissa

Richards valittiin kesäkuussa 2006 Kultaisen kompassin rooliinsa Cambridgessa järjestetyn koe-esiintymisen perusteella. Kaikkiaan eri puolilla maata järjestetyissä koetilaisuuksissa kävi onneaan yrittämässä yli 10 000 tyttöä. Richards oli kuullut avoimista koe-esiintymisistä perhetutulta, joka puolestaan oli huomannut aiheesta maininnan televisiossa. Richards sai äidiltään kyydin Cambridgeen sillä ehdolla, ettei kyseisenä päivänä sataisi. Kirjailija Philip Pullman, jonka kirjoittaman Universumien tomu -trilogian ensimmäiseen osaan elokuva perustuu, kehui Richardsin valintaa loistavaksi niin hahmolle sopivan ulkonäön kuin näyttelijäntaitojenkin osalta. Ohjaaja Chris Weitz kommentoi, että ”Dakota teki odotusarvoisesti äärimmäisen vaikeasta valinnasta melko helpon”.
Kultaisen kompassin kuvaukset alkoivat 4. syyskuuta 2006. Pääosanäyttelijänä Richards joutui olemaan paikalla 98 päivänä kaikkiaan sadasta kuvauspäivästä. Kuvausten aikana hän sai yksityisopetusta. Elokuva sai ensi-iltansa 5. joulukuuta 2007. Kriitikoilta se sai laimean vastaanoton ja menestyi varsinkin Yhdysvalloissa huonosti myös lipputulojen osalta. Yhdistettynä alkaneeseen taloudelliseen taantumaan elokuvan heikko menestys johti siihen, että suunnitellut jatko-osat hyllytettiin. Kriitikoiden arviot Richardsin roolityöstä olivat kuitenkin yleensä myönteisiä. Roger Ebert kuvasi Richardsia ”ihastuttavaksi löydöksi”. The Guardianissa Peter Bradshaw piti suoritusta hyvänä, joskin hän totesi Richardsin roolia varten omaksuman ”kovan ’katupojan’ aksentin” katoavan silloin tällöin.
Ura > Kultaisen kompassin jälkeen

Jo paljon ennen Kultaisen kompassin ensi-iltaa Richards valittiin päärooliin myös toiseen nuorille suunnattuun fantasiaelokuvaan, Elizabeth Goudgen kirjaan perustuvaan Kuuprinsessaan. Vaikka Gábor Csupón ohjaama elokuva sai kriitikoilta kylmän vastaanoton, Richardsin roolisuoritus sai osakseen vaihtelevia arvioita. The Hollywood Reporterin Michael Rechtshaffenin mukaan Richards on elokuvan kantava voima ja Varietyn Joe Leydon totesi, että monien vanhempien kanssanäyttelijöidensä naamanvääntelyyn ja ylinäyttelemiseen verrattuna Richards on roolissaan ”sentään hyvin johdonmukainen, jos ei mieleenpainuvan hurmaava”. The Sunin arvostelussa Richardsin ja muiden pääosanäyttelijöiden suorituksia kuvattiin ajoittain tuskallisiksi katsella eikä Richards onnistunut Empiren Helen O’Haran mielestä herättämään katsojien mielenkiintoa.
Vuonna 2008 Richards esiintyi pääosassa BBC:n Emmy-palkitussa televisioelokuvassa Dustbin Baby, joka perustuu Jacqueline Wilsonin samannimiseen nuortenkirjaan. Richardsin mukaan rooli oli siinä mielessä vaikea, että hänen roolihahmonsa April oli hyvin erilainen kuin hän itse: ”Toisaalta hän käy läpi tavallisia asioita joihin voin samaistua, kuten riitelyä vanhempien kanssa tai epämieluisia lahjoja. Mutta toisaalta hänellä on ollut tosi vaikea elämä. Sisäoppilaitokset ja lastenkodit ovat aivan toista kuin minun elämäni. Hän ei tunne yhteenkuuluvuutta kehenkään ja ponnistelee ymmärtääkseen kuka hän on.”
Vuonna 2008 Richards näytteli pääosan myös Andrew Haighin 18-minuuttisessa lyhytelokuvassa Five Miles Out, joka sai ensi-iltansa Berliinin elokuvajuhlilla 2009.
Elokuussa 2010 julkistettiin, että Richards oli valittu näyttelemään yhtä päärooleista brittiläisen Skins – liekeissä -televisiosarjan viidennellä tuotantokaudella. Hän esittää sarjassa Franky Fitzgerald -nimistä androgyynistä tyttöä. Viides tuotantokausi esitettiin Britanniassa alkuvuodesta 2011. Richards oli mukana myös kuudennella tuotantokaudella, joka sai ensi-iltansa tammikuussa 2012.
Maalis-toukokuussa 2012 Richards osallistui The Fold -nimisen indie-elokuvan kuvauksiin. Hän näyttelee elokuvassa päähenkilön tytärtä. Elokuva sai ensi-iltansa 2014.
Vuonna 2013 Richards esiintyi yhdessä päärooleista ITV:n televisiosarjassa Lightfields. Vuodesta 2015 lähtien hän on näytellyt naiskonstaapeli Shirley Trewlovea saman yhtiön televisiosarjassa Nuori Morse. Hän liittyi näyttelijäkaartiin kolmannella tuotantokaudella.
Palkinnot

| Vuosi | Järjestö | Palkinto | Elokuva | Tulos | Lähde |
| --- | --- | --- | --- | --- | --- |
| 2007 | Broadcast Film Critics Association | kriitikoiden valinta | Kultainen kompassi | Ehdokkuus |  |
| 2007 | London Film Critics Circle | vuoden läpimurto | Kultainen kompassi | Ehdokkuus |  |
| 2008 | Young Artist | paras elokuvarooli – nuori pääosanäyttelijä | Kultainen kompassi | Ehdokkuus |  |
| 2008 | Academy of Science Fiction, Fantasy & Horror Films | Saturn | Kultainen kompassi | Ehdokkuus |  lähde? |
Filmografia

| Vuosi | Elokuva | Rooli |
| --- | --- | --- |
| 2007 | Kultainen kompassi | Lyra Belacqua |
| 2008 | Dustbin Baby | April |
| 2009 | Kuuprinsessa | Maria Merryweather |
| 2009 | Five Miles Out | Cass |
| 2014 | The Fold | Eloise Ashton |
Aiheesta muualla

Dakota Blue Richards Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Tšekki 
Henkilöt:  Elonet 
Muut:  IdRef 
Richards (vasemmalla) Aprilin roolissa yhdessä Marionin (Juliet Stevenson) kanssa elokuvassa Dustbin Baby.
Richards elokuvassa Dustbin Baby.
Berga (Högsby)

| Berga |
| --- | --- |
 Bergan rautatieasema.
 Berga
 Koordinaatit: 57°12′59″N, 16°02′01″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Högsby
Väkiluku (2021):  732
Berga on taajama Högsbyn kunnassa Kalmarin läänissä Smålandin historiallisessa maakunnassa Ruotsissa. Taajamassa oli 732 asukasta vuonna 2021.
Aiheesta muualla

Kuvia tai muita tiedostoja aiheesta Berga (Högsby) Wikimedia Commonsissa
Ruda

| Ruda |
| --- | --- |
 Ruda
 Koordinaatit: 57°06′30″N, 16°06′53″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Högsby
Väkiluku (2021):  612
Ruda on taajama Högsbyn kunnassa Kalmarin läänissä Smålandin historiallisessa maakunnassa Ruotsissa. Taajamassa oli 612 asukasta vuonna 2021.
Aiheesta muualla

Kuvia tai muita tiedostoja aiheesta Ruda Wikimedia Commonsissa
Danny Hoesen

| 0 | 1 | 2 |
| --- | --- | --- |

Henkilötiedot
Koko nimi: Daniel Hoesen
Syntymäaika: 15. tammikuuta 1991 (ikä 33)
Syntymäpaikka: Heerlen, Alankomaat
Pelipaikka: hyökkääjä
Pituus: 186
Seura
Seura: Ajax
Pelinumero: 23
Junioriseurat
2008: Fulham
Seurat
| Vuodet | Seura | O (M) |
| 2008 2009–2012 2010 2011–2012 2012– | Fortuna Sittard Fulham → HJK (laina) → Fortuna Sittard (laina) Ajax | 1 (0) 0 (0) 12 (2) 33 (13) 0 (0) |
 Seurajoukkueuran tilastot kattavat vain kansalliset sarjat, päivitetty 4. lokakuuta 2012.
Danny Hoesen (s. 15. tammikuuta 1991 Heerlen) on alankomaalainen jalkapallohyökkääjä, joka edustaa Eredivisiessä pelaavaa Ajaxia.
Hoesen on Fortuna Sittardin kasvatti ja hän pelasi sen junioriakatemiassa. Hän pelasi joukkueessa yhdessä ottelussa Go Ahead Eaglesia vastaan Jupiter Leaguessa. Tämän jälkeen Hoesen siirtyi Fulhamiin elokuussa 2008 koesopimuksen jälkeen. Hoesen pelasi Fulhamin reserveissä eikä saanut peliaikaa Valioliigassa. Hän teki paljon maaleja Fulhamin nuorisojoukkueissa, mutta virallisissa reserviotteluissa hän jäi maaleitta. Tämän jälkeen Hoesen siirtyi hakemaan peliaikaa suomalaiseen Veikkausliigaan hallitsevan mestarin HJK:n paitaan vuonna 2010. Laina alkoi 9. huhtikuuta ja loppui 30. elokuuta.
HJK:n jälkeen Hoesen lainattiin Fortuna Sittardiin kaudeksi 2011–2012. Elokuussa 2012 hän siirtyi Ajaxiin.
Hoesen on edustanut Alankomaiden nuorisomaajoukkueita.
Danka Barteková

| Mitalit | Mitalit | Mitalit |  |
| --- | --- | --- | --- |
|  Danka Barteková |  Danka Barteková |  Danka Barteková |  |
Maa:   Slovakia
Naisten ammunta
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | Skeet |  |
| MM-kilpailut  | MM-kilpailut  | MM-kilpailut  |  |
|  Hopeaa | Lonato 2005 | skeet, joukkue |  |
|  Pronssia | Lonato 2005 | Skeet |  |
|  Pronssia | Zagreb 2006 | skeet |  |
|  Pronssia | Maribor 2009 | skeet |  |
Tyttöjen ammunta
| MM-kilpailut  | MM-kilpailut  | MM-kilpailut  |  |
|  Hopeaa | Kairo 2001 | skeet |  |
|  Hopeaa | Lahti 2002 | skeet, joukkue |  |
|  Hopeaa | Nikosia 2003 | skeet, joukkue |  |
|  Pronssia | Nikosia 2003 | skeet |  |
Danka Barteková (s. 1984 Trenčín) on slovakialainen haulikkoampuja.
Barteková on saavuttanut tyttöjen sarjassa yhteensä kolme hopeaa ja yhden pronssin skeetissä MM-kilpailuissa Kairossa 2001, Lahdessa 2002 ja Nikosiassa 2003. Naisten sarjassa hän on voittanut yhteensä yhden MM-hopean ja kolme MM-pronssia Lonatossa 2005, Zagrebissa 2006 ja Mariborissa 2009. Bartekova edusti maataan olympialaisissa Pekingissä 2008 naisten skeetissä sijoittuen kahdeksanneksi. Lontoossa 2012 hän sai skeetissä olympiapronssia voitettuaan Marina Belikovan uusintakierroksella.
Danka Barteková valittiin Lontoon vuoden 2012 kisojen aikana KOK:n urheilijajäseneksi seuraavaksi kahdeksaksi vuodeksi..
Daniel Jensen

| 0 | 1 | 2 |
| --- | --- | --- |

Henkilötiedot
Koko nimi: Daniel Monberg Jensen
Syntymäaika: 25. kesäkuuta 1979 (ikä 45) 
Syntymäpaikka: Kööpenhamina, Tanska
Pelipaikka: keskikenttäpelaaja
Pituus: 180 senttimetriä
Junioriseurat
–1996: Boldklubben af 1893
Seurat
| Vuodet | Seura | O (M) |
| 1996–1998 1998–2003 2003–2004 2004– | Boldklubben af 1893 SC Heerenveen Real Murcia Werder Bremen |  ? (?) 122 (16) 28 (0) 94 (7) |
Maajoukkue
| 1995–1997 1999–2002 2002–2010 | Tanskan U 19 Tanskan U 21 Tanska | 16 (3) 19 (2) 52 (3) |
 Seurajoukkueuran tilastot kattavat vain kansalliset sarjat, päivitetty 29. maaliskuuta 2008.  Maajoukkueuran tilastot päivitetty 7. elokuuta 2018.
Daniel Jensen (s. 25. kesäkuuta 1979 Kööpenhamina) on tanskalainen jalkapalloilija, jonka pelipaikka oli keskikentällä. Hän pelasi kotimaansa lisäksi Alankomaissa, Espanjassa, Saksassa ja Italiassa. Myös hänen isoveljensä Niclas Jensen on jalkapalloilija.
Ura > Seurajoukkue

Jensen aloitti aikuisten sarjoissa vuonna 1996 Boldklubben af 1893 -nimisen joukkueen riveissä Tanskan ykkösdivarissa. Hän siirtyi hollantilaiseen SC Heerenveeniin vuonna 1998. Vuonna 2003 hän siirtyi Espanjan La Ligassa pelanneeseen Real Murciaan. Kausi ei mennyt Murcian kannalta hyvin, joten se putosi alempaan sarjaan. Jensen sen sijaan onnistui, ja hänen hyvät otteensa huomattiin useissa saksalaisseuroissa. Hän siirtyi miljoonan euron siirtosummalla Werder Bremeniin. Sittemmin hän pelasi muun muassa italialaisseura Novarassa.
Ura > Maajoukkue

Tanskan alle 19-vuotiaiden joukkueessa Jensen esiintyi ensimmäistä kertaa syyskuussa 1995. Yhteensä hän pelasi U-19-joukkueessa 16 ottelua, joissa hän teki kolme maalia. Alle 20-vuotiaiden joukkueessa hän pelasi 19 ottelua, joissa tehtyjä maaleja kaksi. Aikuisten maajoukkueessa Jensen debytoi helmikuussa 2002. Hän oli maajoukkueen mukana Euroopan mestaruuskilpailuissa 2004; hän pelasi kaksi peliä kokonaisuudessaan ja tuli yhdessä vaihdosta kentälle. Kaikkiaan hän pelasi urallaan 52 maaottelua ja teki niissä kolme maalia.
Aiheesta muualla

Jensenin profiili maajoukkueen sivulla (Arkistoitu – Internet Archive)
Tanskan joukkue – Jalkapallon MM-kilpailut 2010
1 Sørensen |
2 C. Poulsen |
3 Kjær |
4 Agger |
5 Kvist |
6 Jacobsen |
7 Jensen |
8 Grønkjær |
9 Tomasson |
10 Jørgensen |
11 Bendtner |
12 Kahlenberg |
13 Krøldrup |
14 J. Poulsen |
15 S. Poulsen |
16 Andersen |
17 Beckmann |
18 Larsen |
19 Rommedahl |
20 Enevoldsen |
21 Eriksen |
22 Christiansen |
23 Mtiliga |
Valmentaja Olsen
Daniel Mitterdorfer

| Daniel Mitterdorfer |
| --- | --- |

Henkilötiedot
Syntynyt: 25. heinäkuuta 1989 (ikä 35) Rum, Itävalta
Kansalaisuus:   Itävalta
Jääkiekkoilija
Lempinimi:  Midi
Pelipaikka:  puolustaja
Maila:  vasen
Pituus:  182 cm
Paino:  80 kg
Seura
Seura:  HC Innsbruck
Sarja:  EBEL
Pelinumero:  4
Pelaajaura
Pääsarjaura:  2005–
Aik. seurat:  EC Salzburg (EBEL) EHC Linz (EBEL) LeKi (Mestis)
Daniel Mitterdorfer (s. 25. heinäkuuta 1989 Rum, Itävalta) on itävaltalainen jääkiekkopuolustaja, joka pelaa Erste Bank Eishockey Ligan HC Innsbruckissa.
Ura > Seuraura

Mitterdorfer on HC Innsbruckin oma kasvatti. Hän debytoi seuran miesten joukkueessa vain 16-vuotiaana kaudella 2005–2006, jolloin Mitterdorfer pelasi Itävallan pääsarja Erste Bank Eishockey Ligassa viisi ottelua ilman tehopisteitä. Kaudella 2006–2007 hän pelasi siellä 20 ottelua ja yli puolet Mitterdorferin kaudesta eteni Innsbruckin kakkosjoukkueessa Itävallan neljänneksi korkeimmalla sarjatasolla Kärntner Eishockey Ligassa. Kaudella 2007–2008 hän pelasi yhdeksän EBEL-ottelua. Kevätkauden Mitterdorfer pelasi Suomessa Hämeenlinnan Pallokerhon A-nuorissa.
Syyskuussa 2008 Mitterdorfer teki EBEL-sopimuksen EC Salzburgin kanssa. Hän pelasi kaudella 2008–2009 liigassa 17 runkosarja- ja yhden playoff-ottelun. Noin puolet kaudestaan Mitterdorfer pelasi Salzburgin kakkosjoukkueessa Itävallan toiseksi korkeimmalla sarjatasolla Nationalligassa, jossa hän pelasi myös suurimman osan seuraavasta kaudesta 2009–2010. Mitterdorfer pelasi kauden aikana viisi EBEL-ottelua ja vahvisti myös Salzburgin A-nuoria voittaen kauden päätteeksi mestaruuden. Kaudella 2010–2011 hän avasi lopulta pistetilinsä EBEL:ssä tekemällä yhden syöttöpisteen sekä 25 pelaamassaan runkosarja- että kymmenessä playoff-ottelussaan. Mitterdorfer voitti kauden päätteeksi Itävallan-mestaruuden.
Kaudeksi 2011–2012 Mitterdorfer siirtyi EHC Linzin riveihin. Hän pelasi siellä ensimmäisen kokonaisen EBEL-kautensa tehden 50 runkosarjaottelussa tehot 3+3=6 ja 17 playoff-ottelussa yhden syöttöpisteen. Mitterdorfer voitti kauden päätteeksi Itävallan-mestaruuden. Kesken kauden 2015–2016, marraskuussa 2015 hänen sopimuksensa Linzin kanssa purettiin, kun joukkue hankki puolustukseensa Grant Lewisin, eikä Mitterdorferille ollut enää käyttöä. Joulukuussa hän siirtyi loppukauden sopimuksella Mestis-joukkue Lempäälän Kisan paitaan.
Mitterdorfer palasi kaudeksi 2016–2017 kasvattajaseuraansa HC Innsbruckiin.
Ura > Maajoukkueura

Mitterdorfer edusti Itävaltaa MM-kilpailuissa vuonna 2015 sekä IA-divisioonan MM-kilpailuissa vuonna 2014, jolloin hän voitti hopeaa. Yhteensä Mitterdorfer on pelannut 51 A-maaottelua. Hän teki A-maajoukkuedebyyttinsä 12. marraskuuta 2010 Unkarin Székesfehérvárissa Ranskaa vastaan.
Mitterdorfer pelasi myös alle 20-vuotiaiden I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). Jälkimmäinen turnaus päättyi Itävallan sarjanousuun A-sarjaan.
Yhdysvaltain Grand Prix 2001

|  Yhdysvaltain Grand Prix 2001  |
| --- | --- |
 16. osakilpailu 17 osakilpailusta kaudella 2001. 

Päivämäärä:  30. syyskuuta 2001
Sijainti:  Indianapolis Motor Speedway, Indianapolis, Yhdysvallat
Ratatyyppi:  Moottorirata
Radan pituus:  4,192 km
Kilpailun pituus:  73 kierrosta, 306,016 km
Sää:   Puolipilvinen, lämmin, kuiva
Paalupaikka
Kuljettaja:   Michael Schumacher   (Ferrari)
Paaluaika:  1.11,708
Palkintokoroke
Voittaja:   Mika Häkkinen   (McLaren-Mercedes)
Toinen:   Michael Schumacher   (Ferrari)
Kolmas:   David Coulthard   (McLaren-Mercedes)
Nopein kierros
Kuljettaja:   Juan Pablo Montoya   (Williams-BMW)
Kierrosaika:  1.14,448 (kierroksella 35)
Yhdysvaltain Grand Prix 2001 oli Formula 1 -sarjan osakilpailu, joka ajettiin 30. syyskuuta 2001 Indianapolis Motor Speedway -radalla Yhdysvalloissa. Kilpailun voitti McLaren-kuljettaja Mika Häkkinen, jolle voitto oli hänen uransa 20. ja samalla viimeinen.
Kilpailu oli ensimmäinen suuri urheilutapahtuma Yhdysvalloissa Syyskuun 11. päivän terroritekojen jälkeen. Hetkellisesti oli epävarmaa, päästäisiinkö kilpailua ajamaan lainkaan. Valtavan Formula 1-sirkuksen saaminen Yhdysvaltoihin oli haasteellista, kun lentokentät olivat erityisen tarkkoja turvallisuudesta. Suuri osa talleista lisäsi kunnianosoituksia autojensa värityksiin.
Aika-ajot

Aika-ajot ajettiin kilpailua edeltäneenä päivänä, lauantaina 29. syyskuuta 2001.
Paalupaikan valtasi Ferrari-kuljettaja Michael Schumacher, joka lopulta voitti tiukan aikakamppailun Mika Häkkisen kanssa. Paalupaikka oli saksalaiselle jo kauden kymmenes.
Häkkinen kiitteli vielä aika-ajojen jälkeen pidetyssä lehdistötilaisuudessa fanejaan vuosia jatkuneesta kannustuksesta ja toivoi ettei tämä lehdistöilaisuus jäisi hänen uransa viimeiseksi.
Aika-ajot > Aika-ajojen tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 1 |  Michael Schumacher | Ferrari | 1.11,708 |   |
| 2 | 5 |  Ralf Schumacher | Williams-BMW | 1.11,986 | + 0,278 |
| 3 | 6 |  Juan Pablo Montoya | Williams-BMW | 1.12,252 | + 0,544 |
| 4 | 3 |  Mika Häkkinen | McLaren-Mercedes | 1.12,309* | + 0,601 |
| 5 | 2 |  Rubens Barrichello | Ferrari | 1.12,327 | + 0,619 |
| 6 | 16 |  Nick Heidfeld | Sauber-Petronas | 1.12,434 | + 0,726 |
| 7 | 4 |  David Coulthard | McLaren-Mercedes | 1.12,500 | + 0,792 |
| 8 | 11 |  Jarno Trulli | Jordan-Honda | 1.12,605 | + 0,897 |
| 9 | 12 |  Jean Alesi | Jordan-Honda | 1.12,607 | + 0,899 |
| 10 | 8 |  Jenson Button | Benetton-Renault | 1.12,805 | + 1,097 |
| 11 | 17 |  Kimi Räikkönen | Sauber-Petronas | 1.12,881 | + 1,173 |
| 12 | 7 |  Giancarlo Fisichella | Benetton-Renault | 1.12,942 | + 1,234 |
| 13 | 9 |  Olivier Panis | BAR-Honda | 1.13,122 | + 1,414 |
| 14 | 18 |  Eddie Irvine | Jaguar-Cosworth | 1.13,189 | + 1,481 |
| 15 | 22 |  Heinz-Harald Frentzen | Prost-Acer | 1.13,281 | + 1,573 |
| 16 | 19 |  Pedro de la Rosa | Jaguar-Cosworth | 1.13,679 | + 1,971 |
| 17 | 21 |  Fernando Alonso | Minardi-European | 1.13,991 | + 2,283 |
| 18 | 10 |  Jacques Villeneuve | BAR-Honda | 1.14,012 | + 2,304 |
| 19 | 15 |  Enrique Bernoldi | Arrows-Asiatech | 1.14,129 | + 2,421 |
| 20 | 14 |  Jos Verstappen | Arrows-Asiatech | 1.14,138 | + 2,430 |
| 21 | 23 |  Tomáš Enge | Prost-Acer | 1.14,185 | + 2,477 |
| 22 | 20 |  Alex Yoong | Minardi-European | 1.15,247 | + 3,539 |
*Mika Häkkisen ajama nopein aika-ajokierros (1.11,945) hylättiin sunnuntaiaamuna, ja hän putosi täten neljänteen lähtöruutuun.
Kilpailun tulokset

| Sija | Nro | Kuljettaja | Talli | Kierrokset | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Mika Häkkinen | McLaren-Mercedes | 73 | 1.32.42,840 | 4 | 10 |
| 2 | 1 |  Michael Schumacher | Ferrari | 73 | + 11,046 | 1 | 6 |
| 3 | 4 |  David Coulthard | McLaren-Mercedes | 73 | + 12,043 | 7 | 4 |
| 4 | 11 |  Jarno Trulli | Jordan-Honda | 73 | + 57,423 | 8 | 3 |
| 5 | 18 |  Eddie Irvine | Jaguar-Cosworth | 73 | + 1.12,434 | 14 | 2 |
| 6 | 16 |  Nick Heidfeld | Sauber-Petronas | 73 | + 1.12,996 | 6 | 1 |
| 7 | 12 |  Jean Alesi | Jordan-Honda | 72 | + 1 krs. | 9 |   |
| 8 | 7 |  Giancarlo Fisichella | Benetton-Renault | 72 | + 1 krs. | 12 |   |
| 9 | 8 |  Jenson Button | Benetton-Renault | 72 | + 1 krs. | 10 |   |
| 10 | 22 |  Heinz-Harald Frentzen | Prost-Acer | 72 | + 1 krs. | 15 |   |
| 11 | 9 |  Olivier Panis | BAR-Honda | 72 | + 1 krs. | 13 |   |
| 12 | 19 |  Pedro de la Rosa | Jaguar-Cosworth | 72 | + 1 krs. | 16 |   |
| 13 | 15 |  Enrique Bernoldi | Arrows-Asiatech | 72 | + 1 krs. | 19 |   |
| 14 | 23 |  Tomáš Enge | Prost-Acer | 72 | + 1 krs. | 21 |   |
| 15 | 2 |  Rubens Barrichello | Ferrari | 71 | Moottori | 5 |   |
| Kesk. | 10 |  Jacques Villeneuve | BAR-Honda | 45 | Jousitus | 18 |   |
| Kesk. | 14 |  Jos Verstappen | Arrows-Asiatech | 44 | Moottori | 20 |   |
| Kesk. | 6 |  Juan Pablo Montoya | Williams-BMW | 38 | Hydrauliikka | 3 |   |
| Kesk. | 20 |  Alex Yoong | Minardi-European | 38 | Vaihdelaatikko | 22 |   |
| Kesk. | 5 |  Ralf Schumacher | Williams-BMW | 36 | Ulosajo | 2 |   |
| Kesk. | 21 |  Fernando Alonso | Minardi-European | 36 | Vetoakseli | 17 |   |
| Kesk. | 17 |  Kimi Räikkönen | Sauber-Petronas | 2 | Vetoakseli | 11 |   |
*Jarno Trulli hylättiin aluksi kilpailun jälkeen liian kuluneen pohjalevyn takia, mutta FIA kumosi hylkäyksen vasta kauden päätyttyä.
Kilpailun tulokset > Johtokierrokset

| Kuljettaja | Talli | Kierrokset |
| --- | --- | --- |
|  Michael Schumacher | Ferrari | 1–4 |
|  Rubens Barrichello | Ferrari | 5–26 |
|  Michael Schumacher | Ferrari | 27–33 |
|  Juan Pablo Montoya | Williams-BMW | 34–35 |
|  Michael Schumacher | Ferrari | 36–38 |
|  Mika Häkkinen | McLaren-Mercedes | 39–45 |
|  Rubens Barrichello | Ferrari | 46–49 |
|  Mika Häkkinen | McLaren-Mercedes | 50–73 |
Merkkipaaluja

Jean Alesin 200. Grand Prix startti
Mika Häkkisen 20. voitto ja viimeinen voitto
Ferrari ylitti 3600 MM-pisteen rajan